**קלובול ספורטיב פאנדורי ליגניטול טרגו ז'יו** (ברומנית: **Clubul Sportiv Pandurii Lignitul Târgu Jiu**) הוא מועדון כדורגל מקצועני מהעיר טרגו ז'יו ממחוז גורז' שברומניה, המשחק בליגה השנייה ברומניה.

פאנדורי נוסדה בשנת 1962 כאיחוד בין שני מועדונים מהעיר טרגו ז'יו, ושיחקה בליגה הבכירה החל מעונת 2005/2006 ועד שירדה לליגת המשנה בתום עונת 2016/2017 היא מארחת את משחקיה באצטדיון העירוני בדרובטה-טורנו סברין, המכיל כ-20 אלף מקומות ישיבה. צבעי המועדון הם לבן וכחול.

היסטוריה
--------

קבוצת פאנדורי נוסדה באוגוסט 1962, כאיחוד בין שני מועדונים יריבים מאותה העיר, פלקארה טרגו ז'יו ו-CIL טרגו ז'יו. היא החלה את דרכה בליגה הרביעית, וכבר בעונתה הראשונה העפילה לליגה השלישית.

בשנותיה הראשונות בליגה השלישית הצליחה הקבוצה להתברג בחלקה העליון של הטבלה בכל עונה. בעונת 1976/1977, עם סגל שחקנים צעיר ועם שחקן נבחרת רומניה לשעבר טיטוס אוזון על הקווים, הצליחה הקבוצה להעפיל לראשונה בתולדותיה לליגת המשנה הרומנית. עם זאת, בעונת הבכורה ההיסטורית של הקבוצה בליגת המשנה, היא כשלה וירדה תוך עונה אחת בחזרה לליגה השלישית.

לאורך שנות ה-80 נדדה הקבוצה בין הליגה השנייה לשלישית. היא נותרה בליגה השלישית לאורך כל שנות ה-90, עד שחזרה לליגת המשנה בשנת 2000. ארבע שנים אחר כך התקרב הקבוצה להעפלה ראשונה בתולדותיה לליגה הבכירה, אך סיימה במקום השני בלבד ולא הצליחה לעלות.

העונה המוצלחת הביאה לחיזוק הקבוצה כדי לנסות ולהביא את הקבוצה לליגה הבכירה. המאמן אמיל סנדוי, שחקנה של נבחרת רומניה במונדיאל 1990, היה זה שהעלה את פאנדורי כמאמן לראשונה בתולדותיה לליגה הבכירה, כשהוא משלב סגל של שחקנים צעירים כמו טיבריו לונג וסורין וינטילסקו עם שחקנים ותיקים ומנוסים כמו פלורין פופטה, רוברט ונצ'יאה ורומולוס בויה.

בתחילת דרכה בליגה הקבוצה התקשתה הקבוצה לשרוד. בעונת 2005/2006, עונתה הראשונה בליגה הבכירה, סיימה פאנדורי במקום ה-15 המוביל לליגת המשנה. עם זאת, הקבוצה הצליחה לשרוד בליגה הבכירה בעקבות שלילת רישיונה של ספורטול סטודנטסק בוקרשט על ידי התאחדות הכדורגל הרומנית. הורדת הליגה של ספורטול הותירה את פאנדורי בליגה הבכירה.

פאנדורי הצליחה לשרוד מספר עונות במרכז-תחתית הטבלה, עד שהתרחיש חזר על עצמו פעם נוספת בעונת 2009/2010. פאנדורי סיימה במקום ה-15, אך שרדה בליגה בעקבות הירידה האוטומטית של אינטרנציונל קורטאה דה ארגש, שבעליה נטש את המועדון. פאנדורי החתימה מספר שחקנים מאינטרנציונל המתפרקת, ובהם שחקנים בכירים כמו ולאד קיריקש ומיחאי פינטילי, ולאחר עונה נוספת בה שרדה בליגה הבכירה, סיימה הקבוצה לראשונה בחציה העליון של הטבלה בסיום עונת 2011/2012, כשסיימה את העונה במקום השביעי.

בעונת 2012/2013 סיימה הקבוצה כסגנית אלופת רומניה לראשונה בתולדותיה. בזכות מיקום הליגה השתתפה הקבוצה לראשונה במסגרת אירופית בעונת 2013/2014, כשהתמודדה במוקדמות הליגה האירופית. פאנדורי הדיחה בשלבי המוקדמות את לבדיה טאלין, הפועל תל אביב וספורטינג בראגה, והצליחה להגיע לשלב הבתים של הליגה האירופית, שם סיימה אחרונה בבית.

בעונת 2014/2015, עם הקמת מפעל גביע הליגה הרומנית, הצליחה פאנדורי להגיע למשחק הגמר הראשון בתולדות הטורניר, אך נוצחה 3-0 על ידי סטיאווה בוקרשט. בעונת 2015/2016 הבטיחה בפעם השנייה בתולדותיה את מקומה במסגרת האירופית, כשסיימה שלישית בטבלת הליגה הרומנית. בתום עונת עונת 2016/2017 ירדה לליגת המשנה.

אצטדיון הקבוצה
--------------

אצטדיון טודור ולדימירסקו, 2009
החל משנת 1963 מארחת פאנדורי את משחקיה באצטדיון טודור ולדימירסקו בעיר טרגו ז'יו. האצטדיון קרוי על שמו של המהפכן הרומני טודור ולדימירסקו.

מאז העפלת הקבוצה לליגה הבכירה בשנת 2005, עבר האצטדיון שני שיפוצים - האחד באותה השנה, והשני בשנת 2010 - על מנת להתאימו לאירוח משחקים בליגה הראשונה, ותכולתו הורחבה ל-9,200 מקומות ישיבה. בשנת 2015 נהרס האצטדיון הישן על מנת להקים באותו השטח אצטדיון מחודש, בן 12,000 מקומות ישיבה, שיותאם לאירוח משחקים במסגרת האירופית. בניית האצטדיון מתוכננת לסיום בשנת 2017, ועד לחזרתה מארחת הקבוצה את משחקיה באצטדיון העירוני בדרובטה-טורנו סברין, המונה כעשרים אלף מקומות ישיבה.

תארים והישגים
-------------

ליגת העל הרומנית
* סגנות (1): 2012/2013

גביע הליגה הרומנית
* סגנות (1): 2014/2015

שחקני עבר בולטים
----------------

סגל קבוצת פאנדורי, נובמבר 2006

* בוסניה והרצגובינהבוסניה והרצגובינה אדנן גושו
* ברזילברזיל קרלוס אלשנדרה קרדוסו
* גאנהגאנה איברהים דוסיי
* חוף השנהבחוף השנהב קונסטנט דז'פקה
* ליטאליטא דיווידאס מטולביצ'יוס
* ספרדספרד איבון פרס ארייטה
* סרביהסרביה ווז'יסלב ורניקוביץ'
* סרביהסרביה נובאק מרטינוביץ'
* סרביהסרביה מילאנקו ראשקוביץ'
* פורטוגלפורטוגל פדרו מינגוטה
* רומניהרומניה רוברט באלאץ
* רומניהרומניה אדריאן בוגוי
* רומניהרומניה קורנל בוטה
* רומניהרומניה רומולוס בויה
* רומניהרומניה איליה בלאצי
* רומניהרומניה דוריאן גוגו
* רומניהרומניה רודין ווינאה
* רומניהרומניה סורין וינטילסקו
* רומניהרומניה צ'יפריאן וסילאצ'ה
* רומניהרומניה רוברט ונצ'יאה
* רומניהרומניה קוסמין טילינקה
* רומניהרומניה קטלין טרופין
* רומניהרומניה איליה יורדאצ'ה
* רומניהרומניה טיבריו לונג
* רומניהרומניה איון לוצו
* רומניהרומניה דורו מיחוץ
* רומניהרומניה פלורין סטנגה
* רומניהרומניה רזבאן סטנקה
* רומניהרומניה ג'וליאן סטפן
* רומניהרומניה ליביו סיאובוטריו
* רומניהרומניה מריוס פופה
* רומניהרומניה פלורין פופטה
* רומניהרומניה אדריאן פופסקו
* רומניהרומניה מיחאי פינטילי
* רומניהרומניה אלכסנדרו פיצורקה
* רומניהרומניה ויקטור פיצורקה
* רומניהרומניה אלכסנדרו פקוראר
* רומניהרומניה אלין צ'יבולקוטאן
* רומניהרומניה תיאודור צ'ראלונגה
* רומניהרומניה ולאד קיריקש

קישורים חיצוניים
----------------

ויקישיתוף מדיה וקבצים בנושא **פאנדורי טרגו ז'יו** בוויקישיתוף
* אתר האינטרנט הרשמי של פאנדורי טרגו ז'יו
* דף הקבוצה באתר הרשמי של ליגת העל הרומנית

* פרופיל, באתר Transfermarkt

* פרופיל, באתר Soccerway